Diari Oficial de la Generalitat Valenciana


Sumari del DOGV 9951, del 04-10-2024 (2024/10730)

ANUNCI pel qual se sotmeten a una nova informació pública les sol·licituds d'autorització administrativa prèvia i autorització administrativa de construcció, corresponents a una central fotovoltaica denominada Hoyapatos FV i la seua infraestructura d'evacuació, amb potència a instal·lar 4 MW, a situar en el terme municipal d'Alacant. Expedient ATALFE/2022/12/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9951

Data del DOGV
:   04-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10773

CVE
:   MUQN-G-6050-97508

Data del document
:   27-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica;

–  la Llei 24/2013, de 26 de desembre, del sector elèctric;

– la Llei 21/2013, de 9 de desembre, d’avaluació ambiental, i en el Decret 162/1990, de 15 d’octubre, pel qual s’aprova el reglament per a l’execució de la Llei 2/1989, de 3 de març, d’impacte ambiental;

– la Llei 14/2003, de 10 d’abril, de patrimoni de la Generalitat, respecte a la utilització i aprofitament dels béns de domini públic, i

– la Llei 39/2015, d’1 d’octubre, del procediment administratiu comú de les administracions públiques.

Se sotmeten a una nova informació pública les sol·licituds d’autorització administrativa prèvia i d’autorització administrativa de construcció de la instal·lació elèctrica que s’indica:

Peticionari: Green Sun Bonalba, SL, amb NIF S45390848 i domicili social en el carrer Cronista Viravens, núm. 36, planta baixa, CP 03554 d’Alacant.

Tipus de central elèctrica: central fotovoltaica denominada Hoyapatos FV, amb potència a instal·lar 4 MW, incloses les seues infraestructures d’evacuació.

Emplaçament dels grups generadors: polígon 6, parcel·les 76, 77 i 79, del terme municipal d’Alacant (Alacant).

Emplaçament de la infraestructura d’evacuació: polígon 6, parcel·les 32, 77 i 9001, del terme municipal d’Alacant (Alacant).

Emplaçament/ubicació del centre de seccionament i la línia que se cedirà al gestor de la xarxa, I-DE Redes Eléctrica Inteligentes, SAU: polígon 6, parcel·la 32, del terme municipal d’Alacant (Alacant).

L’expedient va ser sotmés al tràmit d’informació pública i consultes corresponents per un termini de 15 dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar anunci en el *Diari Oficial de la Generalitat Valenciana*  de 20 de gener de 2023 i en el *Butlletí Oficial de la Província d’Alacant*  de 30 de desembre de 2022.

A causa de les modificacions substancials produïdes en la infraestructura d’evacuació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es procedix a esta nova informació pública de la proposta d’infraestructura d’evacuació modificada.

Òrgan competent per a autoritzar la instal·lació: Servici Territorial d’Indústria, Energia i Mines de la Conselleria d’Innovació, Indústria, Comerç i Turisme d’Alacant.

Documents sotmesos a informació pública:

– Projecte. Denominació: «Instal·lació solar fotovoltaica sobre sol de 4 MW nominals i 5,07 MW pic en el terme municipal d’Alacant (Alacant). Projecte tecnicoeconòmic refós».

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectat.

– plec general de normes de seguretat en prevenció d’incendis forestals.

– Separates dirigides a:

• Ajuntament d’Alacant.

• Conselleria de Medi Ambient, Infraestructures i Territori.

Pressupost: 3.678.243,78 euros

Característiques principals:

Instal·lació fotovoltaica: la central fotovoltaica denominada Hoyapatos FV, de 5,07 MWp, està composta per un camp generador de 7.800 mòduls fotovoltaics de 650 Wp, muntats amb seguidors a un eix. Estos mòduls fotovoltaics es connecten amb dos inversors de 2.005 kW. Això suposa una potència nominal d’inversors de 4.010 kW, però els inversors estaran limitats internament de fàbrica, en el seu conjunt a una potència de 4.000 kW. Al seu torn els inversors es connecten amb la part de baixa tensió dels transformadors per a elevar la tensió i cel·les de mitjana tensió.

La línia elèctrica subterrània de 20 kV des del centre de transformació principal fins al nou suport 1 a construir, amb conductor tipus Al RHZ1 95 mm² i  longitud de 5 mm.

Nou suport 1, model C3000/12 de gelosia metàl·lica armada tipus B.

La línia elèctrica aèria de 20 kV que unix els dos nous suports a instal·lar, amb conductor tipus LA-56 (47-AL1/8-ST1A) i longitud de 74 metres.

Nou suport 2, model C3000/12 de gelosia metàl·lica armada tipus B.

La línia elèctrica subterrània de 20 kV que unix el nou suport 2 amb el nou centre de seccionament a cedir al gestor de la xarxa de distribució i-DE Redes Eléctricas Inteligentes, SAU, amb conductor tipus LA-56 (47-AL1/8-ST1A) i longitud de 108 metres.

Nou centre de seccionament a cedir al gestor de la xarxa de distribució i-DE Redes Eléctricas Inteligentes, SAU.

La línia elèctrica subterrània de doble circuit de 20 kV des de l’eixida del centre de seccionament fins al nou suport a instal·lar fins a la connexió amb el punt de connexió mitjançant entroncament amb la línia pertanyent a la xarxa de distribució, amb conductor HEPRZ1 240 mm² i  longitud de 12 m.

Nou suport, model C2000/14 per a executar l’entroncament aerosubterrani.

El punt de connexió de la central amb la xarxa de distribució es realitzarà en la línia 11 – Río Park de 20 kV de la ST Jijona (20 kV), en el tram comprés entre els suports número 400358 i 400359. El punt de connexió té afecció sobre el nus de transport Jijona (220 kV).

Finalitat: generació d’energia elèctrica mitjançant una instal·lació solar fotovoltaica, així com la seua evacuació a la xarxa de transport/distribució d’energia elèctrica.

La documentació serà exposada per a consulta pública en l’adreça electrònica següent:

<https://cindi.gva.es/es/web/energia/informacion-publica>, en castellà, i

<https://cindi.gva.es/va/web/energia/informacion-publica>, en valencià, en l’apartat «Informació pública», disponibles l’endemà de la publicació.

Segons la modificació realitzada, en virtut del Decret llei 1/2022, de 22 d’abril, de mesures urgents en resposta a l’emergència energètica i econòmica originada en la Comunitat Valenciana per la guerra d’Ucraïna, i de l’article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d’urgència, d’acord amb la Llei 39/2015, d’1 d’octubre, del procediment administratiu comú de les administracions públiques. Per tot això, l’aplicació al procediment de la tramitació d’urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s’indica en l’article 33 de l’esmentada llei.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l’adreça electrònica indicada, [https://cindi.gva.es/va/web/energia/alacant](https://cindi.gva.es/es/web/energia/alacant), així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci, les quals es podran presentar via telemàtica a través de la seu electrònica de la Generalitat, accedint l’enllaç següent: <https://www.gva.es/va/inicio/procedimientos?id_proc=15393&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 27 de setembre de 2024

Sara Blanes Bas

Cap del Servici Territorial d'Indústria, Energia i Mines d'Alacant